ai4bharat/Pralekha huggingface dataset:
وزارت آیوش
آیوش کی وزارت کے الیکٹرانکس اوراطلاعاتی تکنالوجی کے مابین مفاہمتی معاہدے پردستخط
نئی دہلی ،2 ؍جولائی :آیوش کی وزارت  اوروزارت الیکٹرونکس اوراطلاعاتی کی وزارت نے نئی دہلی میں ایک مفاہمت نامے پردستخط کئے ہیں ۔ جس کا مقصد آیوش سیکٹرکو ڈیجیٹل بنانے میں ایک دوسرے کے ساتھ تعاون کرناہے ۔ الیکٹرانکس اوراطلاعاتی کی وزارت نے آیوش گرڈ پروجیکٹ کی منصوبہ بندی اوراسے ترقی دینے کے لئے ایم او اے کو مشورے اورتکنیکی امداد دینے سے اتفاق کرلیاہے ۔
قومی صحت پالیسی 2017اورآیوش کی وزارت کے ای حکمرانی کے اقدام کی پیروی میں پورے آیوش کو ڈیجیٹل بناناہے تاکہ تمام سطحوں پرصحت کی دیکھ بھال کے شعبے میں اطلاعات فراہم کی جاسکیں ۔ اس کے علاوہ زیادہ تحقیق ، تعلیم ، صحت کی دیکھ بھال مختلف پروگراموں کے رسائی اورادویات سے متعلق بہترضابطوں کو یقینی بنایاجاسکے ۔
مفاہمت نامے پر دستخط کئے جانے کی تقریب کے موقع پر آیوش کے سکریٹری ویدیہ راجیش کٹیچہ نے آیوش گرڈ پروجیکٹ کے ویژن اور افادیت کے بارے میں وہاں موجود لوگوں کو واقف کرایااورکہاکہ یہ آیوش کے تمام ساجھیداروں کے لئے مفید ثابت ہوگا ۔ جن میں ملک کے شہری بھی شامل ہیں ۔ اوراس کے نتیجے میں صحت کی دیکھ بھال کے معاملے میں مختلف قومی اوربین الاقوامی اہداف کو حاصل کرنے میں مدد ملے گی۔
الیکٹرونکس اوراطلاعاتی تکنالوجی کی وزارت کے سکریٹری جناب اجے پرکاش ساہنی نے اپنی وزارت کے تحت صحت سے متعلق مختلف اقدامات کے بارے میں معلومات فراہم کیں ، مثلاای ہاسپٹل ، ای۔ اوشدھی ، ای۔ رکت کوش ، آن لائن رجسٹریشن نظام  اورای ۔ششرت ۔ اس کامقصد اسپتالوں کے اندرکے کام کاج اورطریقہ کارکوڈیجیٹل بناناہے تاکہ پورے ملک میں صحت خدمات کی موثر اور آن لائن فراہمی ہوسکے ۔ الیکٹرونکس اوراطلاعاتی تکنالوجی کی وزارت نے میڈیکل الیکٹرونکس ڈیوائسز اور سسٹمس کوترقی دینے کے لئے آراینڈ ڈی کے مختلف پروجیکٹوں کی کفالت کی ہے ان پروجیکٹوں میں میڈیکل اورامیجنگ سازوسامان اور میڈیکل الیکٹرونکس میں باصلاحیت مرکز کا قیام شامل ہے ۔ الیکٹرونکس اوراطلاعاتی تکنالوجی کی وزارت نے رہنمائی کرنے کے سلسلے میں اطلاعات کا آن لائن طریقہ بھی شروع کیاہے جسے وکاس پیڈیا کانام دیاگیاہے ۔ یہ ایک ایسا پورٹل جو مختلف سماجی شعبوں کے لئے جن میں صحت بھی شامل ہے اورجو 23زبانوں میں معلومات فراہم کرتاہے ۔
الیکٹرونکس اوراطلاعاتی تکنالوجی کی وزارت کے سکریٹری نے اپنی بات ختم کرتے ہوئے کہاکہ ان کی وزارت کی طرف سے آیوش کی وزارت کو اعلیٰ معیارکی تکنیکی امداد سے ڈیجیٹل بنانے کے شعبے میں آیوش کی وزارت کی کوششوں میں کامیابی حاصل کرنے میں مدد ملے گی ۔
۔۔۔۔۔۔۔۔۔۔۔۔۔۔
U-2739
(Visitor Counter : 30
ریلوے کی وزارت
پامبن پل کی دوبارہ تعمیر سے جوش و خروش میں اضافہ ہوا ہے
ہندوستان کا پہلا عمودی لفٹ سمندری ریلوے پل سرزمین ہندوستان کوجزیرہ رامیشورم سے جوڑتا ہے
- پچاسی فیصد کام مکمل ہو چکا ہے۔
- پائل ورک : تمام 333 پائلس مکمل۔
- پائل کیپ اور سب اسٹرکچر: تمام 101 مکمل۔
- تمام 99 اپروچ اسپین کی فیبریکیشن مکمل ہو چکی ہے، جن میں سے 76 گرڈر کا آغاز کر دیا گیا ہے۔
- ٹریک بچھانے کا کام جاری ہے۔
- عمودی لفٹ اسپین گرڈر کی فیبریکیشن تکمیل کے قریب ہے۔
- رامیشورم کی جانب پل پر عمودی لفٹ اسپین کے لیے پلیٹ فارم تیار ہو رہا ہے۔
نئے 2.05 کلومیٹر طویل پامبن ریلوے پل پر دوبارہ تعمیر کا کام تیزی سے جاری ہے۔ یہ پل رامیشورم جزیرے کو تامل ناڈو میں خشکی کے بڑے حصے سے جوڑے گا ۔ اب تک 84 فیصد تعمیراتی کام مکمل ہو چکا ہے۔
سب اسٹرکچر کا کام مکمل ہو چکا ہے جس میں 333 پائلس اور 101 پائل کیپس شامل ہیں۔ تمام 99 اپروچ اسپین کی فیبریکیشن مکمل ہو چکی ہے، جن میں سے 76 گرڈرز کا آغاز کر دیا گیا ہے۔ ورٹیکل لفٹ اسپین گرڈر کی فیبریکیشن تکمیل کے قریب ہے۔ پل کے رامیشورم کے سرے پر عمودی لفٹ اسپین کے لیے پلیٹ فارم تیارکیا جا رہا ہے۔ ٹریک بچھانے کا کام جاری ہے۔
یہ جدید ترین پل ملک کا پہلا عمودی لفٹ، سمندری ریلوے پل ہو گا اور توقع ہے کہ مارچ 2023 تک مکمل ہو جائے گا۔
سمندری پل کو ریل وکاس نگم لمیٹڈ  535 کروڑ روپے کی لاگت سے مکمل کر رہا ہے۔ یہ پل ہندوستانی ریلوے کو تیز رفتاری سے ٹرینیں چلانے کی سہولت فراہم کرے گا۔ اس سے سرزمین ہندوستان اور جزیرہ رامیشورم کے درمیان آمد و رفت میں بھی اضافہ ہوگا۔
موجودہ پامبن ریل پل، جو رامیشورم کو سرزمین ہندوستان سے جوڑتا ہے، 105 سال پرانا ہے۔ اصل پل 1914 میں منڈپم کو خلیج منار میں واقع جزیرہ رامیشورم سے ملانے کے لیے بنایا گیا تھا۔ یہ دونوں مقامات کو جوڑنے والا واحد لنک تھا جب تک کہ 1988 میں سمندری لنک کے متوازی ایک نیا روڈ پل بنایا گیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
13260
(Visitor Counter : 84
نائب صدر جمہوریہ ہند کا سکریٹریٹ
نائب صدر جمہوریہ نے گورنروں سے ریاستوں کے رہنما کے طور پر کام کرنے کی اپیل کی
‘گورنر کا دفتر کوئی آرائشی اور سیاسی عہدہ نہیں ہے’: نائب صدر جمہوریہ
جناب نائیڈو نے گورنروں پر زور دیا کہ وہ یونیورسٹیوں کا دورہ کریں، صحت کے اقدامات میں شراکت دار بنیں
نائب صدر جمہوریہ نے ریاستوں اور مرکز کے زیر انتظام علاقوں کے گورنروں، لیفٹیننٹ گورنروں اور ایڈمنسٹریٹرز کے لئے دوپہر کے کھانے کا اہتمام کیا
نائب صدرجمہوریہ جناب ایم وینکیا نائیڈو نے آج گورنروں سے زور دیکر کہا کہ وہ ریاستوں کے لیے ‘رہنما’ کے طور پر کام کریں اور اس بات کو دیکھیں کہ حکومت ہند کی طرف سے فنڈ فراہم کیے جانے والے پروگراموں کو ریاستوں کے ذریعہ صحیح طریقے سے نافذ کیا جارہا ہے۔ انہوں نے کہا کہ گورنر کا دفتر ‘‘نہ کوئی آرائشی عہدہ ہے اور نہ ہی کوئی سیاسی عہدہ ہے’’۔ انہوں نے کہا کہ ان کے طرز عمل کو ریاستی انتظامیہ کے لیے ‘مثال قائم کرنا’ چاہیے۔
نائب صدر جمہوریہ مختلف ریاستوں اور مرکز کے زیر انتظام علاقوں کے گورنروں، لیفٹیننٹ گورنروں اور منتظمین اور ان کی شریک حیات کو آج اُپ راشٹرپتی نواس میں ان کی طرف سے دئیے گئے ظہرانے سے خطاب کر رہے تھے۔
جناب نائیڈو نے گورنروں پر زور دیا کہ وہ یونیورسٹیوں کے چانسلر کے کردار میں اپنی ریاست میں زیادہ سے زیادہ یونیورسٹیوں کا کثرت سے دورہ کریں اور طلباء اور عملے کے ساتھ بات چیت کریں تاکہ ان کی حوصلہ افزائی کی جا سکے۔ انہوں نے یہ بھی تجویز کیا کہ وہ قومی تعلیمی پالیسی 2020 کے نفاذ کی اس کے خد و خال اور روح کے مطابق نگرانی کریں۔
نائب صدر جمہوریہ نے مشورہ دیا کہ گورنر ریاستوں اور مرکز کے زیر انتظام علاقوں میں تپ دق کے خاتمے اور صحت سے متعلق آگاہی کے دیگر اقدامات میں بھی اہم شراکت دار بن سکتے ہیں۔ ٹیکہ کاری کی مثال دیتے ہوئے جناب نائیڈو نے نشاندہی کی کہ کس طرح لوگوں کو ٹیکہ لگوانے کی ترغیب دینے کے مثبت نتائج برآمد ہوئے ہیں اور ملک میں اموات میں کمی آئی ہے۔ انہوں نے تجویز پیش کی کہ گورنرز مختلف ٹیکہ کاری مہموں میں شراکت دار بنیں اور لوگوں کے ساتھ بات چیت میں صحت مند کھانے پینے کی عادات کی اہمیت پر بھی زور دیں۔
اس ظہرانے میں مختلف ریاستوں اور مرکز کے زیر انتظام علاقوں کے گورنرز، لیفٹیننٹ گورنرز اور ایڈمنسٹریٹرز، ان کی شریک حیات، وزیر داخلہ جناب امت شاہ، سینئر افسران اور دیگر معززین موجود تھے۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 95
جدید اور قابل تجدید توانائی کی وزارت
آئی آر ای ڈی اے نے 36 ویں سالانہ جنرل میٹنگ کا انعقاد کیا
آئی آر ای ڈی اے نے مالی سال 23-2022 میں سب سے زیادہ قرض کی منظوری، قرض کی تقسیم اور منافع حاصل کیا
ہندوستان کی قابل تجدیدتوانائی کی ترقی سے متعلق لمیٹیڈ ایجنسی  نے 30 جون 2023 کو نئی دہلی کے انڈیا ہیبی ٹیٹ سینٹر میں اپنی 36ویں سالانہ جنرل میٹنگ  کا انعقاد کیا۔ اجلاس میں مالی سال 23-2022 کے سالانہ کھاتوں کا اپنایا گیا، جس میں قابل ذکر کامیابیوں کا ذکر کیا گیا۔
شیئر ہولڈرز سے خطاب کرتے ہوئے، جناب پردیپ کمار داس، چیئرمین اور منیجنگ ڈائریکٹر آئی آر ای ڈی اےنے اس سال کے دوران آئی آر ای ڈی اے کی کارکردگی کےکا جائزہ پیش کیا ۔ "آئی آر ای ڈی اے نے اب تک کی سب سے زیادہ سالانہ قرض کی منظوری، قرض کی تقسیم، قرض کی کتاب، منافع اور نیٹ ورتھ پورا کیا ہے۔
یہ کہتے ہوئے کہ کارکردگی بہترین رہی ہے، سی ایم ڈی نے مالی سال 2023 میں کمپنی کی کارکردگی پر ایک پریزنٹیشن پیش کی۔
-
- 32,586.60 کروڑروپئے قرض کی منظوری 
- 21,639.21 کروڑ روپئے قرض کی ادائیگی 
- 47,076 کروڑ روپئے کے قرض کی تقسیم 
- 1,139.25 کروڑ روپئے کا ٹیکس سے پہلے کا منافع اور 864.63 کروڑ روپئے کا ٹیکس کے بعد منافع 
- 5,935.17 کروڑ روپئے کی مجموعی مالیت 
نان پرفارمنگ اثاثوں کے تناسب میں صحت مند بہتری
سی ایم ڈی نے مضبوط اثاثے کے معیار کو برقرار رکھنے کے لیے آئی آر ای ڈی اے کے عزم پر زور دیا۔ انہوں نے ایک منظم وصولی اور نگرانی کے طریقہ کار کے نفاذ پر روشنی ڈالی، جس میں ماہانہ داخلی حیثیت کے جائزے اور قرض لینے والوں کے ساتھ سہ ماہی تعاملات شامل ہیں۔ نتیجے کے طور پر، آئی آر ای ڈی اے نے 18 نان پرفارمنگ پروجیکٹ لون اکاؤنٹس کو کامیابی کے ساتھ بند یا اپ گریڈ کیا، جس سے 202.43 کروڑ روپئےکے قرض کی وصولی ہوئی۔ ان کوششوں نے مالی سال 23 کے آخر میں این پی اے کے تناسب میں صحت مند بہتری میں تعاون پیش کیا:
- 3.21فیصد مجموعی این پی اے، مالی سال 22 میں 5.21فیصد سے نمایاں کمی
- 1.66فیصد نیٹ این پی اے، مالی سال 22 میں 3.12 فیصد سے خاطر خواہ بہتری
سی ایم ڈی نے حصص یافتگان کو آگاہ کیا کہ اپنی شاندار مالی کارکردگی کے ساتھ ساتھ، آئی آر ای ڈی اے مالیاتی مصنوعات کے لیے ان کی ابھرتی ہوئی ضروریات کو تسلیم کرنے کے لیے گرین انرجی کے ڈویلپرز کے ساتھ شراکت میں فعال طور پر مصروف ہے۔ کمپنی کا مقصد نئی مصنوعات کے بارے میں بیداری پیدا کرنا ہے اور اس نے ابھرتے ہوئے شعبوں جیسے کہ ای-موبلٹی، گرین ہائیڈروجن، اور گرین ٹرانسمیشن کے لیے پہلے ہی فنانسنگ سلوشنز شروع کیے ہیں۔
سی ایم ڈی نے کہا کہ آئی آر ای ڈی اے کارپوریٹ گورننس، شفافیت اور کاروباری اخلاقیات کے اعلیٰ ترین معیارات کو برقرار رکھنے کے لیے پرعزم ہے تاکہ موثر اور اخلاقی کاروباری طریقوں کو آسان بنایا جا سکے۔ مالی سال 23 میں، آئی آر ای ڈی اے نے مالی سال کے اختتام کے بعد 25 دنوں کے اندر اپنے سالانہ آڈٹ شدہ نتائج شائع کرنے والا پہلا مرکزی پبلک سیکٹر انٹرپرائز بن کر ایک اہم سنگ طے کیا۔ یہ کامیابی خاص طور پر اس بات پر غور کرنے کے قابل ہے کہ ایس ای بی آئی اس طرح کے انکشافات کے لیے 60 دن کی مدت کی اجازت دیتا ہے۔
آئی آر ای ڈی اے نے مالی سال کے اختتام کے بعد 90 دنوں کے اندر اپنی اے جی ایم منعقد کرنے کی ایک قابل ذکر مثال بھی قائم کی ہے، جو آئی آر ای ڈی اے کے ہموار داخلی عمل، ڈیجیٹائزڈ ڈیٹا مینجمنٹ اور گڈ گورننس کے اصولوں اور طریقوں کا ثبوت ہے۔
آئی آر ای ڈی اے ایک منی رتن  حکومت ہند کا ادارہ ہے جو نئی اور قابل تجدید توانائی کی وزارت کے انتظامی کنٹرول کے تحت ہے۔
نیتی آیوگ
نیتی آیوگ اور ٹی آئی ایف اے سی نے بھارتی مارکٹ میں الیکٹرک دوپہیہ گاڑیوں کے مستقبل میں آجانے پر رپورٹ جاری کی
پرامید منظر نامے میں مالی سال 27-26 تک 100 فیصد الیکٹرک ٹو وھیلر آجانے کی پیش گوئی کی گئی ہے
نئی دہلی،29جون، 2022/ نیتی آیوگ اور ٹی آئی ایف اے سی نے 28 جون کو ’بھارت میں الیکٹرانک ٹو وھیلرز کی آمد کی پیش گوئی ‘ کے عنوان سے ایک رپورٹ جاری کی ہے۔
نیتی آیوگ اور ٹی آئی ایف اے سی کے بنائے ہوئے ایک اوزار کا استعمال کرتے ہوئے ملک میں الیکٹرک ٹو وھیلر کا آغاز کیے جانے کے مستقبل کے تجزیے کےلیے 8 صورتحال تیار کی ہیں۔
ایک پر امید صورتحال کے تحت رپورٹ میں مالی سال 27-26 تک بھارتی مارکٹ میں 100 فیصد الیکٹرک ٹو وھیلرزکی پیش گوئی کی ہے۔ ایک اور صورتحال میں جس کا انحصار ٹکنالوجی پر ہے اور جس میں 2024 تک حالیہ ترغیبات ختم کرنے کی بات کہی گئی ہے رپورٹ میں 2031 تک 72 فیصد گاڑیوں کی پیش گوئی کی گئی ہے۔
رپورٹ جاری کرتے ہوئے نیتی آگیوگ کے سی ای او امیتابھ کانت نے کہا کہ یہ رپورٹ صنعت ، محققین ، ماہرین تعلیم اور پالیسی سازوں کو ایک ایسا طریقۂ کار فراہم کرتی ہے جس کی اشد ضرورت ہےتاکہ وہ مختلف صورتحال پر تجزیہ کر سکیں اور اس سلسلے میں مزید قدم اٹھا سکیں۔ اس رپورٹ میں چار پہیہ اور دیگر طرح کی گاڑیوں میں بھی آسانی سے لاگو کیا جاسکتا ہے ۔ جس میں کوئی جلدبازی نہ ہوں۔
اس سلسلے میں آٹھ زمرے زیر غور ہیں :
- چیلنجڈ ڈیفیوزن
- پرفورمینس ڈریون
- لو بیٹری کوسٹ
- ٹکنالوجی ڈریون
- انسینٹیو ڈریون
- بیٹری کوسٹ چیلنجڈ
- سیم پرفارمینس
- اوپٹیمسٹک
مستقبل کی یہ صورتحال ان تین بڑی بنیادوں پر تیار کی گئی ہے جن کا اثر الیکٹرک دو پہیہ گاڑیوں کو مارکیٹ میں لانے پر پڑتا ہے۔  ڈیمانڈ انسینٹیوز  بیٹری کی لاگت  رینج اور پاور دونوں کے حوالے سے گاڑی کی کارکردگی۔
برائے مہربانی رپورٹ یہاں پڑھیے: https://www.niti.gov.in/sites/default/files/2022-06/ForecastingPenetration-ofElectric2W_28-06.pdf
سائنس اور ٹیکنالوجی کی وزارت
پروسیسنگ، مصنوعات کی ترقی اور پائیداری کے لیے تکنیکی اقدامات کسانوں کی آمدنی کو بہتر بنا سکتے ہیں: ماہرین
آج احمد آباد میں منعقدہ مرکز-ریاست سائنس کنکلیو میں پروسیسنگ، مصنوعات کی ترقی اور پائیداری کے لیے تکنیکی اقدامات اور برآمدی رجحان جو کسانوں کی آمدنی کو بہتر بنا سکتے ہیں، جیسے امور پر تبادلہ خیال کیا گیا۔
سی ایس آئی آر کے ڈائریکٹر جنرل، ڈاکٹر این کلیسیلوی نے کہا کہ ’’ہندوستان کی زراعت میں اپنی مضبوطی کے لیے عالمی میدان میں شناخت ہے اور اس خاص مقام کو برقرار رکھنے کے لیے ہمیں خوراک اور پانی میں سائنس و ٹیکنالوجی اقدامات پر توجہ مرکوز کرنے کی ضرورت ہے۔‘‘
ڈاکٹر ہماشو پاٹھک، ڈائریکٹر جنرل، آئی سی اے آر نے زرعی نظام کے لیے پیداوار، تحفظ اور پائیداری کو یقینی بنانے کے لیے ایک جامع نقطہ نظر کو اپنانے پر زور دیا۔
ڈاکٹر اے کے سنگھ، ڈپٹی ڈائریکٹر جنرل، باغبانی اور فصل سائنسز، آئی سی اے آر نے پیداوار کے فرق کو پر کرنے، پیداواری صلاحیت بڑھانے اور آن لائن بازار مقامات کو وسعت دینے کے لیے درمیانے اور زیادہ کثافت والے شجرکاری کے لیے ICAR-FUSICONT ٹیکنالوجی جیسی ٹیکنالوجیز کے موافقت کے بارے میں بات کی۔
ڈاکٹر کے بی کتھیریا، وائس چانسلر، گجرات ایگریکلچرل یونیورسٹی، آنند نے نشاندہی کی ’’کھانے کے اناج کی پیداوار پر توجہ مرکوز کرنے والے بنیادی چیلنجوں کے ساتھ جینوم ایڈیٹنگ جیسی نئی تکنیکوں کا استعمال کرتے ہوئے فصلوں کی پیداواری صلاحیت میں اضافہ کیا جا سکتا ہے۔‘‘
ڈی سری نواس ریڈی، ڈائریکٹر،سی ایس آئی آر – آئی آئی آئی ایم نے شروع سے آخر تک ٹکنالوجی کے ساتھ خوشبو سے وابستہ کاروباری افراد کی ترقی کے بارے میں تفصیل سے بتایا۔ انہوں نے مزید کہا کہ’’جبکہ سی ایس آئی آر- اروما مشن کے تحت جامنی انقلاب نے کئی ریاستوں کے کسانوں کو بااختیار بنایا ہے، اب فصلوں کی تنوع کے لیے فلوریکلچر مشن شروع کیا گیا ہے۔‘‘
جناب سوربھ بھگت، سکریٹری، سائنس اور ٹیکنالوجی، مرکز کے زیر انتظام علاقہ جموں اور کشمیر نے باغبانی میں مواقع اور مظاہرے کے فارمز کے قیام پر زور دیا۔
ڈاکٹر آر سری نواسن، ممبر سکریٹری، سائنس و ٹیکنالوجی کونسل، حکومت تمل ناڈو نے کہا کہ ’’کسانوں کی معاشی حالت کو بہتر بنانے کے لیے پائیدار زرعی ٹیکنالوجیز کا استعمال کیا جا رہا ہے۔ ان میں سے کچھ زمین کی زرخیزی بڑھانے کے لیے نینو فرٹیلائزرز اور مزدوروں کی کمی کو کم کرنے کے لیےآئی او ٹی پر مبنی ٹیکنالوجیز ہیں۔‘‘
جناب این وی رمنا، سمنتی ایگری انٹرپرائز، حیدرآباد، نے نشاندہی کی کہ چھوٹے کاشتکاری کے شعبوں کے لیے بازار بنانے ہوں گے، غیر لکیری صلاحیت کو قابل بنانے کے لیے ٹیکنالوجیز کا استعمال کرنا ہوگا اور ڈیجیٹل طور پر لپیٹے ہوئے زرعی ماحولی نظام تشکیل دینا ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 69
وزارت دفاع
آئی این ایس شاردا نے ماریشس کا دورہ کیا
آئی این ایس شاردا، ہندوستانی بحریہ کے آف شور گشتی جہاز نے 13 - 15 ستمبر 23 کو پورٹ لوئس، ماریشس کا دورہ کیا۔ پورٹ لوئس میں داخل ہونے سے پہلے جہاز نے ماریشس نیشنل کوسٹ گارڈ  کے ساتھ مشترکہ ای ای زیڈ نگرانی انجام دی۔ پہنچنے پر، ماریشس کوسٹ گارڈ ڈورنیئر اور ماریشین پولیس فورس بینڈ نے جہاز کا پرتپاک استقبال کیا۔ دورے کے دوران، جہاز نے کئی پیشہ ورانہ تعاملات اور کراس ٹریننگ دورے کیے۔ ایم این سی جی کے اہلکاروں کو جہاز کا گائیڈڈ ٹور فراہم کیا گیا جو جہاز کے کردار اور صلاحیتوں سے واقف ہوئے۔
جہاز کے قیام کے دوران، ہندوستانی بحریہ اور ایم این سی جی کے اہلکار پیشہ ورانہ اور تربیتی تعاملات اور ڈیک وزٹ میں مصروف ہوئے۔ جہاز نے آگ بجھانے، نقصان پر قابو پانے اور چھوٹے ہتھیاروں سے نمٹنے کے مختلف پہلوؤں پر لیکچر اور ٹریننگ سیشنز کا انعقاد کیا۔ ایم این سی جی کے اہلکاروں کے ساتھ جہاز پر ایک مشترکہ یوگا کا اہتمام کیا گیا۔
کمانڈنگ آفیسر، آئی این ایس شاردا، سی ڈی آر نوین رینج نے ماریشس میں ہندوستان کی ہائی کمشنر محترمہ کے نندنی سنگلا سے ملاقات کی اور ماریشس پولیس فورس کے کمشنر سے خیر سگالی ملاقات کی۔
روانگی کے وقت، 15 ستمبر کو، آئی این ایس شاردا نے دونوں ممالک کے درمیان سمندری تعاون کو بڑھاتے ہوئے ماریشس نیشنل کوسٹ گارڈ  یونٹوں کے ساتھ مشترکہ ای ای زیڈ نگرانی کا کام انجام دیا ۔
موجودہ دورہ ،ہندوستانی بحریہ کے وزیر اعظم کے 'خطے میں سب کے لیے سلامتی اور ترقی'  کے وژن کے تئیں عزم کا اعادہ کرتا ہے۔
صحت اور خاندانی بہبود کی وزارت
کووڈ-19 ٹیکہ کاری - 56واں دن
2.80 کروڑ سے زیادہ کووڈ-19 ویکسین کی خوراک دی جاچکی ہے
آج شام 8 بجے تک 18.40لاکھ ویکسین کی خوراک دی گئی
نئی دلّی ،12 مارچ، 2021 /
ملک بھر میں کووڈ-19 ٹیکہ لگوانے والوں کی مجموعی تعداد آج 2.80کروڑ سے تجاوز کرگئی۔
ملک بھر میں 16 جنوری 2021 سے کووڈ-19 کے خلاف ٹیکہ کاری مہم کا آغاز ہوا تھا۔ جبکہ فرنٹ لائن اہلکاروں کو 2 فروری سے ویکسین دی جارہی ہے۔ 60 سال سے زیادہ اور سنگین بیماریوں سے لاحق 45 سال سے زیادہ عمرکے لوگوں کے لئے دوسرے مرحلے کی ٹیکہ کاری مہم کا آغاز یکم مارچ سے کیا گیا۔
ابتدائی رپورٹ کے مطابق آج شام 8 بجے تک مجموعی طور پر 28005817 لوگوں کو ٹیکہ لگایا گیا۔
اب تک7284406 صحت کارکنان  کو ویکسین کی پہلی خوراک دی جاچکی ہے۔ جبکہ 4176446 صحت کارکنان دوسری خوراک حاصل کرچکے ہیں۔ وہیں 7215815 فرنٹ لائن اہلکاروں نےپہلی خوراک اور 928751 فرنٹ لائن اہلکاروں نے دوسری خوراک لی ہے۔7169695 مستفدین کی عمر 60 سال سے زیادہ ہے جبکہ 1230704 مستفدین کی عمر 45 سال سے زیادہ ہے اور وہ کسی نہ کسی سنگین بیماری میں مبتلا ہیں۔
|
|
صحت شعبے سے متعلق کارکنان
|
|
فرنٹ لائن اہلکار
|
|
مختلف بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
7284406
|
|
4176446
|
|
7215815
|
|
928751
|
|
1230704
|
|
7169695
ابتدائی رپورٹ کے مطابق ملک گیر کووڈ-19 ٹیکہ کارہ مہم کے 56ویں دن آج شام 8 بجے تک مجموعی طور پر 1840897 ویکسین کی خوراک دی گئی۔ ان میں 1464779 مستفدین کو ویکسین کی پہلی خوراک دی گئی جبکہ 376118 صحت کارکنان اور فرنٹ لائن اہلکاروں کو ٹیکے کی دوسری خوراک لگائی جاچکی ہے۔ حتمی رپورٹ آج رات تک تیار ہوجائے گی۔
|
|
مورخہ 12مارچ 2021
|
|
صحت کارکنان
|
|
فرنٹ لائن اہلکار
|
|
مختلف سنگین بیماریوں سے دوچار 45 تا 60 سال سے زیادہ عمر کے افراد
|
|
60 سال سے زیادہ عمر کے افراد
|
|
مجموعی حصول
|
|
پہلی خوراک
|
|
دوسری خوراک
|
|
پہلی خوراک
|
|
دوسری خوراک
|
|
پہلی خوراک
|
|
پہلی خوراک
|
|
پہلی خوراک
|
|
دوسری خوراک
|
|
61335
|
|
120161
|
|
94691
|
|
255957
|
|
200092
|
|
1108661
|
|
1464779
|
|
376118
امور صارفین، خوراک اور عوامی تقسیم کی وزارت
خریف مارکیٹنگ سیزن 21-2020 کے دوران کم سے کم امدادی قیمت کی کارروائیاں
جاری خریف مارکیٹنگ سیزن  21-2020 کے دوران، حکومت نے موجودہ کم سے کم امدادی قیمت  اسکیموں کے مطابق کسانوں سے ایم ایس پی پرخریف سیزن 21-2020 فصلوں کی خریداری جاری رکھے ہوئے ہے۔
خریف 21-2020 کے لئے دھان کی خریداری پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر، کیرالہ، گجرات، آندھراپردیش، چھتیس گڑھ، اڈیشہ، مدھیہ پردیش، مہاراشٹر ،بہار،جھارکھنڈ، آسام، کرناٹک اور مغربی بنگال جیسی ریاستوں/ مرکز کے زیر انتظام علاقوں میں بلا روک ٹوک سے جاری ہے۔ گذشتہ سال کے532.79لاکھمیٹرک ٹن کے مقابلے اس سال 09 جنوری 2021 تک421.15لاکھ میٹرک ٹن سے زیادہ دھان کی خریداری کی جاچکی ہے۔ اس طرح پچھلے سال کے مقابلے دھان کی خریداری میں 26.50 فیصد کا اضافہ درج کیا گیا ہے۔ مجموعی طور پر532.79لاکھ میٹرک ٹن کی خریداری میں صرف پنجاب نے 202.77 لاکھ میٹرک ٹن کی خریداری کی ہے، جو مجموعی خریداری کا38.05فیصد ہے۔
کل100591.96 کروڑ روپے کی کم از کم امدادی قیمت  کی مالیت کے ساتھ جاری خریف مارکیٹنگ سیزن کے دوران خریداری کے عمل سے تقریباً70.84لاکھ کسانوں کو پہلے ہی فائدہ ہوچکا ہے۔
اس کے علاوہ،خریف مارکیٹنگ سیزن 2020 کیلئےریاستوں سے ملنے والی تجاویز کی بنیاد پرتمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھراپردیش ریاستوں کیلئے امدای قیمت اسکیم  کے تحت51.66 لاکھ میٹرک ٹن دالیں اور تلہن کی خریداری کے لئے منظوری دی گئی تھی۔ مزید برآں آندھراپردیش، کرناٹک، تمل ناڈو اور کیرالہ ریاستوں کے لئے 1.23 لاکھ میٹرک ٹن کھوپرا  کی خریداری کو بھی منظوری دی گئی ہے۔ دیگر ریاستوں اور مرکز کے زیر انتظام علاقوں کے لئے بھی پی ایس ایس کے تحت تجویز موصول ہوجانے پر دالوں ، تلہن اور کھوپرا کی خریداری کو منظوری دی جائے گی، تاکہ سال 21-2020 کے لئے اندراج شدہ کسانوں سےبراہ راست نوٹیفائیڈ ایم ایس پی پر ان فصلوں کی ایف اےکیو گریڈ کی خرید اری کی جاسکے۔ البتہ اگر مارکیٹ کے ریٹ سے کٹائی کی مدت کے دوران متعلقہ ریاستوں اور مرکز کے زیر انتظام علاقوں میں ایم ایس پی سے کم ہوتے ہیں، تو فصلوں کی خریداری، ریاست کی نامزد خریداری ایجنسیوں کے توسط سے مرکزی نوڈل ایجنسیوں کے ذریعے کی جائے گی۔
09 جنوری 2021 تک حکومت نے اپنی نوڈل ایجنسیوں کے توسط سے1515.77 کروڑ روپے کی ایم ایس پی قدر والی مونگ، اڑد، مونگ پھلی اور سویابین کی283343.27 میٹرک ٹن کی خریداری کی ہےجس سے تمل ناڈو، مہاراشٹر، گجرات، ہریانہ اور راجستھان کے151180کسانوں کو فائدہ ہوا ہے۔
اسی طرح09 جنوری 2021 تک52.40 کروڑ روپے کے ایم یس پی قدر پر 5089 میٹرک ٹن کھوپرا کی خریداری کی گئی ہے، جس سے کرناٹک اور تمل ناڈو کے 3961 کسان مستفید ہوئے ہیں۔ جبکہ گذشتہ سال اسی مدت کے دوران 293.34 میٹرک ٹن کھوپرے کی خرید کی گئی تھی۔ جہاں تک کھوپرا اور اڑد کا تعلق ہے، ان کے ریٹ زیادہ تر بڑی پیداوار ی ریاستوں میں ایم ایس پی سے زیادہ ہیں۔ متعلقہ ریاستیں نیز مرکز کے زیر انتظام علاقوں کی حکومتیں طے شدہ تاریخ سے خریداری شروع کررہی ہیں، جس کا فیصلہ خریف کی فصل دالیں اور تلہن کے سلسلےمیں آمد کی بنیاد پر متعلقہ ریاستوں کے ذریعے کیا گیا ہے۔
پنجاب، ہریانہ، راجستھان، مدھیہ پردیش، مہاراشٹر، گجرات،تلنگانہ، آندھراپردیش، اڈیشہ اور کرناٹک ریاستوں میں ایم ایس پی کے تحت کپاس کے بیج  کی خریداری کا عملبلا روک ٹوک جاری ہے۔09 جنوری 2021تک8230048کپاس کی گانٹھوں کی خریداری کی گئی ، جن کی قیمت 24095.72کروڑ روپے ہے، اس سے1602107 کسانوں کو فائدہ ہوا ہے۔
وزیراعظم کا دفتر
وزیر اعظم نے بسو جینتی پر جگدگرو بسویشور کو خراج عقیدت پیش کیا
نئی دہلی۔ 03 مئی وزیر اعظم جناب نریندر مودی نے آج بسو جینتی کے مقدس موقع پر جگد گرو بسویشور کو خراج عقیدت پیش کیا۔
وزیر اعظم نے 2020 کی اپنی تقریر بھی شیئر کی جس میں انہوں نے جگد گرو بسویشور کے بارے میں بات کی تھی۔
وزیر اعظم نے ٹویٹ کیا:
"بسو جینتی کے مقدس موقع پر جگدگورو بسویشور کو خراج عقیدت۔ ان کے خیالات اور نظریات دنیا بھر کے لاکھوں لوگوں کو توانائی دیتے ہیں۔ 2020 کی اپنی ایک تقریر شیئر کر رہا ہوں جس میں میں نے جگد گرو بسویشورا کے بارے میں بات کی تھی۔"
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4959
(
محنت اور روزگار کی وزارت
خصوصی سوچھتا مہم 2.0 نے دھنباد کے ایک صدی سے زیادہ پرانی ڈی جی ایم ایس عمارت میں رنگ بھر دیا
مہم کے تحت 2.22 لاکھ روپے کا محصول حاصل کیا گیا
ڈیجی ٹائزیشن اور کاروبار کرنے میں آسانی پر خصوصی توجہ دی گئی
دھنباد میں کانوں کے تحفظ سے متعلق ڈائریکٹوریٹ جنرل  عمارت تقریباً 114 سال پرانی ہے اور یہ دھنباد کی سب سے پرانی وراثت عمارتوں میں سے ایک ہے۔ عمارت کو باقاعدہ ہاؤس کیپنگ اور رکھ رکھاؤ کے ذریعہ اپنی اصل شکل میں برقرار رکھا جا رہا ہے۔ اس خصوصی مہم کے دوران ڈی جی ایم ایس، آفس میں 100 سال سے زیادہ پرانے ریکارڈ روم پر خصوصی توجہ دی گئی کیونکہ اس میں سال 1885 تک کی پرانی فائلوں کی محفوظ کسٹڈی تھی۔
خصوصی مہم 2.0 کے تحت ڈی جی ایم ایس کے ایگزامنیشن ونگ میں ڈیجی ٹائزیشن کی پہل کی جا رہی ہے۔ اس پہل کے پہلے مرحلے کے دوران سال 2014 تک کے ریکارڈ کا ڈیجیٹائزیشن کیا گیا ہے اور باقی کو ڈیجیٹل کئے جانے کا عمل جاری ہے۔ اس مہم کے دوران ڈی جی ایم ایس کے مختلف دفاتر میں بیکار پڑی چیزوں کو نمٹانے سے 2,22,501.00 روپے کا محصول حاصل کیا گیا ہے اور فائلوں کو پھر سے ترتیب اور فہرست سازی کے ذریعہ تقریباً 110 مربع فٹ کی جگہ خالی کی گئی ۔ حکومت ہند کی کاروبار میں آسانی کی پالیسی کے مطابق اس مہم کے دوران پانچ ضابطوں میں رعایت دی گئی۔
ڈی جی ایم ایس کی رہنمائی میں، کان کنی کے مختلف شعبوں سے متعلق کام کاج کے معیاری طور طریقوں  جیسے کوئلے کی آگ سے نمٹنے کے لیے اپنایا گیا طریقہ کار، مین رائڈنگ سسٹم ، ماحولیات کے تحفظ سے متعلق پہل  کان کنی کی کمپنیوں کے ذریعہ نافذ کیے گئے تھے ۔ کانوں میں حادثات کی تعداد میں خاطرخواہ کمی آئی ہے۔ سال 2022 میں اموات کی شرح کم ہو کر تقریباً 0.15 ہوگئی۔ تنظیم مزدوروں کو صفر نقصان کے ہدف کے حصول کے لئے کام کر رہی ہے۔
شہری ہوابازی کی وزارت
آزادی کا امرت مہوتسو
شہری ہوا بازی کی وزارت نے نگرانی کے متعلق بیداری کے عنوان سے سیمینار کا اہتمام کیا
سیمینار میں ہونے والے تبادلہ خیال سےکرپشن کے خاتمے کے لئے ہمارے عزم کو مزید پختگی ملے گی:شہری ہوا بازی کے وزیر مملکت جنرل  ڈاکٹر وی کے سنگھ
تقریب کے دوران ’’منظم بہتری‘‘ کے موضوع پر کتابچے کا اجراء
شہری ہوا بازی کی وزارت نے آج انڈین ایوی ایشن اکیڈمی میں نگرانی سے متعلق بیداری کے موضوع پر ایک سیمینار کا انعقاد کیا۔ یہ سمینار مرکزی نگرانی کمیشن کی طرف سے دیئے گئے موضوع ’آزاد ہندوستان @ 75: ایمانداری کے ساتھ خود اعتمادی‘ پر منعقد کیا گیا تھا اور یہ شہری ہوا بازی کی وزارت کی طرف سے آزادی کا امرت مہوتسو منانے کے لئے منعقد کی جانے والی بہت سی تقریبات کا حصہ تھا۔ اس سیمینار کا مقصد کرپشن کے برے اثرات کے بارے میں بیداری پیدا کرنا اور عوام کی زندگی سے کرپشن کے خاتمے کے لئے حکمت عملی طے کرنا تھا۔
مہمان خصوصی کی حیثیت سے شرکاء کے سامنے تقریر کرتے ہوئے شہری ہوا بازی اور سڑک و ٹرانسپورٹ اور شاہراہوں کے وزیر مملکت جنرل  ڈاکٹر وی کے سنگھ نے اس بات پر اطمینان کا اظہار کیا کہ اس سیمینار کے نتیجے میں ہونے والے تبادلہ خیال سے کرپشن کو جڑ سے اکھاڑنے کے عزم کو مزید تقویت اور ایک نئے بھارت کی تعمیر میں مدد ملے گی۔
شہری ہوا بازی کے سکریٹری جناب راجیو بنسل نے شرکاء کو ، طور طریقوں کو بہتر بنانے اور بدعنوانی پر مبنی طور طریقوں پر قدغن لگانے کے لئے ایس او پیز متعارف کرانے کی سمت میں جاری اقدامات کے بارے میں معلومات دیں۔ انہوں نے بتایا کہ وزارت نے ای جی سی اے اور ای بی سی اے ایس پلیٹ فارمس لانچ کئے ہیں، جہاں انجام دی جانے والی کارروائیوں کو باالترتیب شہری ہوا بازی کی ڈائریکٹوریٹ جنرل  اور بیورو آف سول ایوی ایشن سکیورٹی  میں کمپیوٹرائزڈ سسٹم کا حصہ بنایا گیا ہے اور ان جگہوں پر عوام کی آپسی گفتگو سب سے زیادہ ہے۔
سی وی سی سے وابستہ مہمان خصوصی، ایڈیشنل سکریٹری جناب سدھیر کمار نے کرپشن کے خاتمے کے لئے سی وی سی کی طرف سے کئے گئے مختلف اقدامات کے بارے میں شرکاء کو بتایا۔ انہوں نے پی آئی ڈی پی آئی  کے تحت الزامات کے بارے میں مزید معلومات دی اور بتایا کہ کرپشن کی سطح کو نیچے لانے میں یہ کس طرح مدد گار اور زبردست طور پر مؤثر ہے۔ سی بی آئی کے جوائنٹ ڈائریکٹر جناب پنکج سری واستو نے عوامی زندگی میں کرپشن کی لعنت سے مقابلہ کرنے سے متعلق اپنے تجربات سے شرکاء کو آگاہ کیا۔
اس تقریب میں منظم بہتری پر کتابچہ کے عنوان سے ایک کتاب کا بھی اجراء کیا گیا۔ اس کتاب میں وزارت کی ویجیلنس ڈویژن اور اس کی معاون تنظیموں کے ذریعے زبردست تحقیقات پر مبنی مطالعات جمع کئے گئے ہیں اور اس میں منظم بہتری کے متعلق مشورے بھی ہیں۔
شہری ہوا بازی کی وزارت، اس سے منسلک ذیلی دفاتر ، جن میں سرکاری خدمات کی صنعتیں بھی شامل ہیں، ایئر پورٹ اتھارٹی آف انڈیا، ایئر انڈیا اینڈ پون ہنس لمیٹڈ کے سینئر افسران اور تنظیموں کے سربراہان نے بڑی تعداد میں اس سیمینار میں شرکت کی۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-12315
(Visitor Counter : 187